Gudme d. 23/6-2024

Indsigelse/kommentar ifm. analysen af detailhandlen i Svendborg kommune.

Vi, tilsynsrådet, i Gudme købmandsbutik ApS, vælger her at frembringe vores frustrationer ift. den forestående plan om placering af en Netto i Hesselager ved hovedvejen.

Vi synes placeringen af vores små lokale butikker i hhv. Gudme, Hesselager og Gudbjerg, er optimal, da den tilgodeser alle aldersgrupper. Med Nettos (eller anden discountforretnings) ankomst, vil risikoen for lukning af os små være stor og kunderne vil få lang transportvej til at handle. Den offentlige trafik er mangelfuld i hele området, hvilket vil betyde at dem der ikke er selvtransporterende, vil blive afhængige af hjælp til at handle.

Samtidig lægger vi stor vægt på at vi bla. tilbyder vareudbringning, udlevering/afhentning af pakker samt støtter op om lokale arrangementer ifm, sponsorater.

Vi mener altså ikke at det vil være for befolkningens skyld at der kommer endnu en detailforretning, som primært vil være tilpasset dem der kan transportere sig selv.


At tillade Nettos placering, hvad enten det er Hesselager eller Oure, vil helt klart tage livet af en eller flere as os små lokale.

For vores vedkommende, er vi en borgerejet butik, der i forvejen kæmper økonomisk efter butikken med tidligere ejer har været gået konkurs.

Vi vil meget gerne uddybe vores holdninger/bekymrer for vores lokalsamfund og inviterer gerne til rundvisning eller kommer til møde i Svendborg.

Med venlig hilsen

Tilsynsrådet Gudme købmandsbutik ApS



Annika N. Brandt